अट्ठ आस्कर जित्तने आह्‌ली फिल्म ‘स्लमडाग मिलियनेयर’ ने ठीकठाक कारोबार कीता। हलांके फिल्म मुंबई दी पृष्ठबूमि उप्पर बनी ही ते एह्‌दे इच अनिल कपूर ते इरफान खान जनेह् भारतीय कलाकार हे ब एह्‌दा निर्माण ब्रिटिश कौंपनी ने कीता हा। इसकरी इस फिल्म गी भारतीय फिल्म निं आक्खेआ जाई सकदा। हड़ताल दे दरान हालीवुड ते केईं क्षेत्रीय फिल्मां बी प्रदर्शित होइयां ते किश घट्ट बजट दी फिल्में ते डब्बाबंद फिल्में दा प्रदर्शन बी होआ ब सिनेमाघरें इच दर्शकें दी मजदूगी कुल्ल क्षमता दी दस्स शा बीह् फीसदी गै रेही।